2014-2016-yillarda O‘zbekiston Respublikasida OIV infeksiyasi tarqalishiga qarshi kurashish sohasidagi Davlat dasturini tasdiqlash to‘g‘risida

“Odamning immunitet tanqisligi virusi keltirib chiqaradigan kasallik (OIV infeksiyasi) tarqalishiga qarshi kurashish to‘g‘risida”gi O‘zbekiston Respublikasi Qonunini bajarish yuzasidan, shuningdek OIV infeksiyasi tarqalishiga qarshi kurashish chora-tadbirlarini amalga oshirishni davom ettirish maqsadida Vazirlar Mahkamasi qaror qiladi:
 1. 2014 — 2016-yillarda O‘zbekiston Respublikasida OIV infeksiyasi tarqalishiga qarshi kurashish sohasidagi Davlat dasturi ilovaga muvofiq tasdiqlansin.
 2. O‘zbekiston Respublikasi Sog‘liqni saqlash vazirligi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, boshqa manfaatdor vazirliklar va idoralar:
 2014 — 2016-yillarda O‘zbekiston Respublikasida OIV infeksiyasi tarqalishiga qarshi kurashish sohasidagi Davlat dasturi amalga oshirilishini ta’minlasinlar;
 har chorakda OIV infeksiyasi tarqalishiga qarshi kurashishga doir tadbirlarni muvofiqlashtirish bo‘yicha Respublika komissiyasi yig‘ilishlariga 2014 — 2016-yillarda O‘zbekiston Respublikasida OIV infeksiyasi tarqalishiga qarshi kurashish sohasidagi Davlat dasturiga kiritilgan tadbirlarning amalga oshirilishi to‘g‘risida hisobot taqdim etsinlar.
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.I. Ikramov zimmasiga yuklansin.